উৎমাছড়া
উৎমা নদী বা উমস্তা নদী বা উৎমা ছড়া বাংলাদেশের সিলেট জেলা এবং মেঘালয়ের মধ্যে অবস্থিত একটি আন্তঃসীমান্ত নদী। নদীটির দৈর্ঘ্য আনুমানিক ৩৩ কিলোমিটার। এটা পার্শ্ববর্তী বিছানাকান্দির মতোই। এই নদী পূর্ব খাসি পাহাড় জেলার চেরাপুঞ্জি মৌসিনরাম সংরক্ষিত বনভূমি হতে উৎপত্তি লাভ করেছে এবং বাংলাদেশের ভেতরে মাত্র ৫ কিলোমিটার প্রবাহিত হয়ে দক্ষিণে পিয়াইন নদীতে পতিত হয়েছে। উৎমা ছড়ার চারপাশে সারি সারি পাহাড়, পাহাড়ের বুকে গাঢ় সবুজের প্রলেপ, গাছপালা আর ঝোপঝাড় দিয়ে ভরা। পাহাড়ের বুক চিড়ে বয়ে চলেছে শীতল স্বচ্ছ জলরাশি।